钦定古今图书集成/理学汇编/文学典/第090卷 > 姚正子
## 钦定古今图书集成/理学汇编/文学典/第090卷 > 姚正子

按《浙江通志》：“正子，名梦午，慈谿人。生有异质。七岁，叶
汝明面试《中庸》首章义及《牧爱堂诗》、秋水出芙蓉赋，
皆援笔立就。叶大惊异，书‘神童家’三字以旌之。年三
十六始发解，未五十卒。黄东发诔之曰：‘正子起自童
丱，而长老先生折节相下，起一介布衣，而当世知名
士闻风愿交，不获少概见于世，惜哉’！”